చెన్నై, ఏప్రిల్ 14 (ఆంధ్రజ్యోతి): తమిళనాడు సీఎం పళనిస్వామి నియోజకవర్గ ప్రజలకు ‘బంపర్ ఆఫర్’ తగిలింది. ఆ నియోజకవర్గ ప్రజలు ఫోన చేస్తే చాలు.. ఇంటికే మద్యం పరుగులు పెడుతోంది. దీంతో మందుబాబులు ఖుషీగా వుండగా, మహిళలు మాత్రం నానా శాపనార్థాలు పెడుతున్నారు. జాతీయ రహదారుల వెంబడి ఉన్న మద్యం దుకాణాలు మూసేయాలన్న సుప్రీం తీర్పుతో రాష్ట్ర వ్యాప్తంగా 3400లకు పైగా టాస్మాక్ మద్యం దుకాణాలు మూతపడ్డాయి. వీటిలో సీఎం స్వంత నియోజకవర్గం ఎడప్పాడిలోనూ నాలుగు మద్యం దుకాణాలున్నాయి. అందులో వెల్లాండి వలసు ప్రాంతంలో ఉన్న దుకాణాన్ని 4కి.మీ దూరంలో ఉన్న కురుంబట్టికి మార్చడంతో మందుబాబులు మద్యం కోసం పడరాని పాట్లు పడుతున్నారు. దీనిని అదనుగా భావించిన కొంతమంది అన్నాడీఎంకే కార్యకర్తలు వినూత్న విధానానికి తెరదీశారు. మందు కావాల్సిన వారు తమకు ఫోన చేస్తే చాలు.. కావల్సిన చోటుకి మందు తెచ్చిస్తామని ఊరూరా ప్రచారం చేశారు. దీంతో మందుబాబులంతా ఒక్క ఫోన కాల్తో తమకు కావాల్సిన మందును తెప్పించుకుంటున్నారు. అయితే ఇందుకు సర్వీస్ చార్జిగా రూ.30 వసూలు చేస్తున్నారు.
chennai, epril 14 (aandhrajyoti): tamilanadu cm palaniswamy niyojakavarga prajalaku ‘bampar affer’ tagilindi. aa niyojakavarga prajalu phona cheste chaalu.. intike madyam parugulu pedutondi. deentho mandubaabulu khushiga vundagaa, mahilalu maatram nana saapanaarthaalu pedutunnaaru. jaateeya rahadaarula vembadi unna madyam dukaanaalu museyalanna supreem teerputho rashtra vyaaptamgaa 3400laku paiga tasmac madyam dukaanaalu moothapaddaayi. veetilo cm swanta niyojakavargam edappaadiloonuu naalugu madyam dukaanaalunnaayi. andulo vellandi valasu praantamlo unna dukaanaanni 4ki.mee dooramlo unna kurumbattiki maarchadamtho mandubaabulu madyam kosam padarani paatlu padutunnaru. deenini adanugaa bhaavinchina kontamandi annadienke kaaryakartalu vinuutna vidhaanaaniki teradeesaaru. mandu kaavaalsina vaaru tamaku phona cheste chaalu.. kaavalsina chotuki mandu tecchistaamani ooruraa prachaaram chesaru. deentho mandubaabulantaa okka phona kaaltho tamaku kaavaalsina mandunu teppinchukuntunnaara. ayithe induku survies charjiga roo.30 vasulu chestunnaru.